**Izziņa par atzinumos sniegtajiem iebildumiem**

|  |
| --- |
| **Ministru kabineta noteikumu projektam „Grozījumi Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | Elektroniskā saskaņošana 2020.gada 13.-19.jūnijs | | |
|  |  | | |
| Saskaņošanas dalībnieki | Tieslietu ministrija, Finanšu ministrija, Kultūras ministrija, Veselības ministrija, Latvijas Pašvaldību savienība un Latvijas Brīvo arodbiedrību savienība | | |
|  |  | | |
|  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Tieslietu ministrija un Finanšu ministrija | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Projekta anotācijas II sadaļas 1. un 2. punkts | **Tieslietu ministrija**  **1.** Lūdzam precizēt projekta anotācijas II sadaļas 1. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – MK instrukcija Nr. 19) 20. punkta prasībām, norādot visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Saskatām, ka projekts esošajā redakcijā skar arī pašvaldību darbiniekus, izglītības iestādes, Valsts izglītības satura centra darbiniekus.  Tāpat nepieciešams veikt ietekmes izvērtējumu anotācijas II sadaļā atbilstoši MK instrukcijai Nr. 19 uz katru sabiedrības mērķgrupu. Vēršam uzmanību, ka administratīvais slogs var radīt administratīvās un atbilstības izmaksas. Atbilstības izmaksas var radīt obligāts pienākums veikt noteiktu darbību.  Vienlaikus saistībā ar anotācijas II sadaļas 2. punktā norādīto, lūdzam skaidrot, vai izglītības programmas nebūs jāprecizē, lai nodrošinātu to atbilstību projekta regulējumam un vai pedagogiem slodzes nemainīsies (pirmšķietami, mūzikā un teātra mākslā palielināsies). | **Saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis”103.punktu uzskatāms par atsauktu.**  Izglītības iestādes jau šobrīd organizē un izglītojamie piedalās koncertos, konkursos, atklātās mācību priekšmetu olimpiādēs, erudīcijas spēlēs vai citos ar attiecīgo mācību jomu saistītos pasākumus, tādejādi noteikumu projekta tiesiskais regulējums sabiedrības mērķgrupām nemaina tiesības un pienākumus, kā arī veicamās darbības. Ņemot vērā, ka izglītības iestādes jau šobrīd veic noteikumu projektā paredzētās darbības un izglītojamie var brīvprātīgi izlemt vai un kādos koncertos, konkursos, atklātās mācību priekšmetu olimpiādēs, erudīcijas spēlēs vai citos ar attiecīgo mācību jomu saistītos pasākumos piedalīties, šobrīd nevar precīzi noteikt vai un kā tas ietekmēs sabiedrības grupas. | Precizēts projekta anotācijas II sadaļas 1.un2. punkts |
|  | Projekta anotācijas VI sadaļa | **Tieslietu ministrija**  **2.** Atbilstoši Valsts pārvaldes iekārtas likuma 10. panta septītajai daļai valsts pārvaldes pienākums ir informēt sabiedrību par savu darbību; tas attiecas it īpaši uz to sabiedrības daļu, kuru tiesības vai tiesiskās intereses īstenotā vai plānotā darbība skar vai var skart. Plānojot sabiedrības līdzdalību, jāizvēlas piemērotākie sabiedrības līdzdalības veidi, veicinot efektīvu, atklātu, ietverošu, savlaicīgu un atbildīgu sabiedrības iesaistīšanos.  MK instrukcijas Nr. 19 3. punkts noteic, ka anotācijā ietver informāciju par sabiedrības līdzdalību projekta izstrādē un šīs līdzdalības rezultātiem. Projekta izstrādātājs, organizējot sabiedrības līdzdalību projekta izstrādē, ievēro normatīvos aktus par sabiedrības līdzdalību attīstības plānošanas procesā.  Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 13. punktam atbildīgā amatpersona sagatavo un nodrošina paziņojuma par līdzdalības procesu publicēšanu institūcijas tīmekļvietnē sadaļā "Sabiedrības līdzdalība". Minēto noteikumu 14. punkts vienlaikus paredz, ka tiešās valsts pārvaldes institūcijas elektroniski sagatavotus paziņojumus par līdzdalības procesu iesniedz arī Valsts kancelejā publicēšanai tās mājaslapā.  Ievērojot minēto, MK instrukcijas Nr. 19 61. un 62. punkts paredz, ka anotācijas VI sadaļas 2. punktā ("Sabiedrības līdzdalība projekta izstrādē") norāda:  – visus projekta izstrādes procesā izmantotos sabiedrības līdzdalības veidus;  – sabiedrības pārstāvjus, ar kuriem notikušas konsultācijas projekta izstrādes procesā;  – projekta publicēšanas datumu institūcijas tīmekļvietnē, kā arī tīmekļvietnes adresi (proti, saiti uz paziņojumu).  Savukārt anotācijas VI sadaļas 3. punktā ("Sabiedrības līdzdalības rezultāti") norāda:  – sabiedrības pārstāvju atbalsta pakāpi projektam (piemēram, atbalsta, neatbalsta vai daļēji atbalsta);  – sabiedrības pārstāvju izteiktos būtiskākos priekšlikumus projekta izstrādes procesā;  – vai un kādā veidā sabiedrības pārstāvju priekšlikumi ir ņemti vērā projekta izstrādes procesā. Ja sabiedrības pārstāvju priekšlikumi nav tikuši ņemti vērā, norāda, kādēļ.  Projekta anotācijas VI sadaļas 2. punktā norādīts, ka 2019. gada 4. aprīlī notika Izglītības un zinātnes ministrijas un Valsts izglītības satura centra pārstāvju tikšanās ar to Rīgas skolu, kas īsteno pamatizglītības programmas ar kādas svešvalodas padziļinātu apguvi, direktoriem. Rīgas Valsts vācu ģimnāzija, Rīgas Angļu ģimnāzija, Rīgas Centra humanitārā vidusskola, Ziemeļvalstu ģimnāzija, Āgenskalna sākumskola, Rīgas 34. vidusskola un J.G. Herdera Rīgas Grīziņkalna vidusskola iepazīstināja ar savu skolu vēsturisko specializāciju svešvalodās un līdzšinējo pieeju kvalitatīvas svešvalodas apguves nodrošināšanai, kā arī tika pārrunāts skatījums par valodu jomas nozīmi nākotnē vispārējās vidējās izglītības kontekstā. 2019. gada 5. maijā notika ieinteresēto skolu pārstāvju, kā arī ministrijas pārstāvju tikšanās, darba grupu izveide un darbs klātienē, lai sagatavotu prasības programmu izstrādei ar augstākiem plānotajiem rezultātiem.  Norādīts, ka 2019. gada 16. septembrī notika skolu pārstāvju, kā arī Izglītības un zinātnes ministrijas un Valsts izglītības satura centra pārstāvju tikšanās, lai apkopotu un precizētu darba grupu izveidotos kritērijus. Iesaistītās izglītības iestādes kopumā atbalstīja projekta tālāko virzību. Taču vienlaikus sadaļas 3. punktā norādīts, ka **no sabiedrības pārstāvjiem saņemtie iebildumi un priekšlikumi par projektu tiks vērtēti pēc projekta ievietošanas ministrijas tīmekļvietnē.**  Tā kā anotācijas II sadaļa ir aizpildīta nepilnīgi, var secināt, ka atsevišķas būtiskas sabiedrības mērķgrupas mērķtiecīgi uzrunātas netika. Nav arī norādes, ka informācija par projektu ir bijusi ievietota Valsts kancelejas tīmekļvietnē. Nav korekti atspoguļots sabiedrības līdzdalības rezultāts.  Ņemot vērā norādīto, lūdzam precizēt projekta anotācijas VI sadaļu atbilstoši MK instrukcijas Nr. 19 61. un 62. punktam. | **Saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis”103.punktu uzskatāms par atsauktu.**  Noteikumu projekts tika apsriests un prasības izstrādātas ar anotācijā minēto izglītības iestāžu pārstāvjiem.  Papildus iepriekš minētajai sabiedrības līdzdalībai, jebkurš sabiedrības pārstāvis varēja izteikt savu viedokli par noteikumu projektu pēc noteikumu projekta ievietošanas ministrijas un Ministru kabineta tīmekļvietnē | Precizēta projekta anotācijas VI sadaļa |
|  | |  | |
|  | | (paraksts)\* | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Liene Zeile

|  |
| --- |
| (par projektu atbildīgās amatpersonas vārds un uzvārds) |
| Valsts izglītības satura centra Vispārējās izglītības departamenta Vispārējās izglītības satura nodrošinājuma nodaļas vadītāja vietniece |
| (amats) |
| Tālrunis 67814439, fakss 7223801 |
| (tālruņa un faksa numurs) |
| liene.zeile@visc.gov.lv |
| (e-pasta adrese) |